钦定古今图书集成/明伦汇编/氏族典/第337卷 > 刘谦
## 钦定古今图书集成/明伦汇编/氏族典/第337卷 > 刘谦

按《宋史刘谦传》，“谦，博州堂邑人。曾祖直，以纯厚闻于
乡党。父仁罕，轻侠自任，五代末，补镇将。宋初，为同州
都校。谦少感慨，不拘小节。初诣岭表省父资，令北归，
为乡里恶少所辱，谦不胜怒，殴杀之，亡命京师，遂应
募从军，补卫士。真宗即位，擢授殿前左班指挥使。咸
平初，领勤州刺史，加殿前右班都虞候。景德初，加侍”
卫马军都虞候。大中祥符初，从东封，上升太山，诏都
总山下马步诸军，设施有法。礼成，进授都指挥使，移
领保静军节度。明年卒。